
POTVARKIS
DĖL TERITORIJŲ PLANAVIMO PROCESO INICIJAVIMO, ORGANIZAVIMO BEI PLANAVIMO TIKSLŲ IR SUTARTIES SUDARYMO

2026 m.                         d. Nr. M-
Šiauliai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais ir 13.1 papunkčiu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 244 punktu ir atsižvelgdamas į planavimo iniciatorių A. L., T. B., D. G. ir V. G. 2026 m. rugsėjo 30 d. pateiktą prašymą:
1. P r i t a r i u planavimo iniciatoriaus pateiktam pasiūlymui inicijuoti detaliojo plano rengimą teritorijos, apribotos Vidmantės Jasukaitytės g., Šiaulių m. sav. teritorijos riba ir Saulėtekio g., Voveriškių k., Šiaulių k. sen., Šiaulių r. sav. Detaliojo plano rengimą finansuos pareiškėjai (planavimo iniciatoriai). 
2. P a v e d u organizuoti detaliojo plano rengimą Šiaulių rajono savivaldybės administracijos direktoriui. Detaliojo plano rengimo planavimo tikslas – pakeisti žemės sklypo, kurio kadastro Nr. 9177/0004:906, plotas – 2, 0912 ha, pagrindinę žemės naudojimo paskirtį iš žemės ūkio į kitą, nustatyti naudojimo būdą – vienbučių ir dvibučių gyvenamųjų pastatų teritorijos, padalyti žemės sklypą į atskirus žemės sklypus, suformuoti atskirą sklypą susisiekimo (vidaus gatvių) ir inžinerinei infrastruktūrai, suplanuoti privažiavimą prie sklypų nuo registruotų gatvių, nustatyti pagrindinius ir papildomus reglamentus, vadovaujantis galiojančių teisės aktų reikalavimais bei Šiaulių rajono savivaldybės teritorijos bendrojo plano keitimo koregavimo sprendiniais, nustatyti (pagal poreikį) apribojimus ir servitutus, teritorijoje, apribotoje Vidmantės Jasukaitytės g., Šiaulių m. sav. teritorijos riba ir Saulėtekio g., Voveriškių k., Šiaulių k. sen., Šiaulių r. sav. Planuojamos teritorijos plotas apie 16,11 ha.
3. Į p a r e i g o j u, priėmus potvarkį, Šiaulių rajono savivaldybės administracijos direktorių organizuoti teritorijų planavimo inicijavimo sutarties projekto parengimą 1 ir 2 punktuose nurodyto detaliojo plano keitimo rengimui ir teisės aktų nustatyta tvarka informuoti planavimo iniciatorių bei užtikrinti teritorijų planavimo proceso procedūrų vykdymą per TPDRIS.
Šis potvarkis skelbiamas Šiaulių rajono savivaldybės interneto svetainėje https://www.siauliuraj.lt ir gali būti skundžiamas per vieną mėnesį nuo gavimo dienos Lietuvos administracinių ginčų komisijos Šiaulių apygardos skyriui (Dvaro g. 81, Šiauliai) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Šiaulių rūmams (Dvaro g. 80, Šiauliai) Lietuvos Respublikos administracinių bylų teisenos įstatymo nustatyta tvarka.

